wannaphong/clean_thaiwikipedia huggingface dataset:
# ครามดอกห่าง
ครามดอกห่าง  เป็นพืชในสกุลคราม เป็นไม้พุ่ม กิ่งอ่อนมีขนที่มีแขนยาวเท่ากัน ใบประกอบแบบขนนก ผิวใบด้านบนและด้านล่างมีขนที่แขนยาวเท่ากัน ดอกช่อ กลีบดอกสีชมพู ฝักทรงกระบอก เหยียดตรง เมล็ดรูปสี่เหลี่ยมผืนผ้า เป็นพืชถิ่นเดียวในประเทศไทย พบทางภาคเหนือและภาคตะวันตกเฉียงใต้  
 อ้างอิง 
 สไว มัฐผา และประนอม จันทรโณทัย.  พืชสกุลครามในประเทศไทย. ขอนแก่น: ศูนย์วิจัยอนุกรมวิธานประยุกต์ มหาวิทยาลัยขอนแก่น2558. หน้า 47
# หยั่งสมุทร
หยั่งสมุทร (ภาษาจีน: 毛车藤 (Pinyin : máo chē téng; ภาษาลาว: ຊີມ) เป็นไม้พุ่ม เลื้อยพัน ลำต้นมีขนปกคลุม ใบเดี่ยว ท้องใบมีขนนุ่มหนาแน่น หลังใบมีขนประปราย ดอกช่อ ออกตามซอกใบ ดอกย่อยเป็นดอกสมบูรณ์เพศ กลีบดอกด้านนอกสีชมพูอ่อนแกมขาว ด้านในสีชมพูเข้ม ผลเป็นฝักแข็ง รูปกรวยแหลม มีขนยาวปกคลุมหนาแน่น เมล็ดจำนวนมาก ปลายเมล็ดมีขนสีขาวติดเป็นกระจุก ชาวเผ่าถิ่นใช้ผลเป็นผักจิ้มสด
# บอนห้วย
บอนห้วย  เป็นพืชล้มลุก หัวใต้ดินแบบหัวเผือก น้ำยางใส ใบเดี่ยว ฐานของก้านใบเป็นแผ่นแบนหุ้มลำต้น ช่อดอกแบบ spadix กาบหุ้มสีเหลือง ดอกย่อยขนาดเล็กจำนวนมาก ดอกตัวผู้อยู่ปลายช่อ ดอกตัวเมียเกิดที่ส่วนกลางและส่วนโคนของช่อดอก ไม่มีกลีบดอก ผลแบบเบอร์รี ชาวเผ่าลัวะนำลำต้นใต้ดินมาต้มหรือใส่ในแกงทิพย์สุดา ตั้งตระกูล. 2541. พฤกษศาสตร์พื้นบ้านของชาวขมุ ชาวลัวะและชาวถิ่นในบางพื้นที่ของจังหวัดน่าน. วิทยานิพนธ์ (วิทยาศาสตรมหาบัณฑิตมหาวิทยาลัยเชียงใหม่242 หน้า ดูฉบับเต็ม 

บอนห้วยเป็นพืชที่มีพันธุกรรมใกล้เคียงกับเผือกPurseglove, J.W. 1972. Tropical crops. Monocotyledons. Longman & John Wiley, Harlow and New York.R. Tumuhimbise et al (2009) Growth and development of wetland-grown taro under different plant populations and seedbed types in Uganda. African Crop Science Journal, Vol. 17, No. 1, 2009, pp. 49-60 บอนห้วยเป็นพืชเศรษฐกิจในจีนและญี่ปุ่น และส่งไปขายยังหมู่เกาะเวสต์อินดีส สามารถเจริญได้ในอากาศที่หนาวเย็นกว่าเผือก หัวมีขนาดเล็กกว่าเผือก ใบอ่อนสามารถนำมาต้มรับประทานได้ แต่รสชาติแย่กว่าเผือกPurseglove, J.W. 1972. Tropical crops. Monocotyledons. Longman & John Wiley, Harlow and New York. ภาษาอูรดูและภาษาฮินดีเรียกอาร์วีหรืออาร์บี บริเวณที่พูดภาษาสเปนเรียกมาลังกัส ภาษาเบงกอลเรียก โกชูร์ มุคี ภาษามลยาฬัมเรียกเชมบู ภาษาเนปาลเรียกปินดาลู
# อาวุธปล่อยครูซ
อาวุธปล่อยครูซสถาบันวิชาการป้องกันประเทศ กระทรวงกลาโหม. พจนานุกรมศัพท์ทหาร อังกฤษ-ไทย ฉบับใช้ร่วมสามเหล่าทัพ พ.ศ. 2558  หน้า 79.  หมายถึงมิสไซล์นำวิถีใช้กับเป้าหมายบนพื้น มิสไซล์พิสัยใกล้เกือบทั้งหมดเป็นมิสไซล์ประเภทนี้ การที่เรียกเช่นนี้เนื่องจากมันมีปีกที่ทำให้มันร่อนอยู่ในอากาศได้ มิสไซล์ประเภทนี้ถูกออกแบบมาเพื่อนำส่งหัวรบขนาดใหญ่เป็นระยะทางไกลโดยที่ยังคงความแม่นยำ อาวุธปล่อยครูซสมัยใหม่สามารถทำความเร็วเหนือเสียงหรือเท่ากับเสียงได้และมีระบบนำทางในตัวเอง

อาวุธปล่อยครูซเป็นมิสไซล์ประเภทที่ครอบคลุมพิสัยการปฏิบัติการมากที่สุด ปัจจุบันมีอาวุธปล่อยครูซตั้งแต่พิสัยใกล้ไม่เกิน 1000 กิโลเมตร ไปจนถึงอาวุธปล่อยครูซแบบทอดตัวข้ามทวีป อย่างไรก็ตาม อาวุธปล่อยครูซยังสามารถร่อนที่วิถีความสูงระดับต่ำซึ่งเป็นการทำงานแบบไม่ทอดตัว 

อาวุธปล่อยครูซได้รับแรงบันดาลใจมากจาก ระเบิดบิน วี-1 ของนาซีเยอรมนีในช่วงสงครามโลกครั้งที่สอง ซึ่งเป็นมิสไซล์แบบแรกของโลก
# แกลแม็นต์ โกตวัลต์
แกลแม็นต์ โกตวัลต์ (23 พฤศจิกายน ค.ศ. 1896 – 14 มีนาคม ค.ศ. 1953) เป็นนักการเมืองชาวเช็ก เป็นอดีตนายกรัฐมนตรีเชโกสโลวาเกีย (ค.ศ. 1946–1948) และอดีตประธานาธิบดีเชโกสโลวาเกีย (ค.ศ. 1948–1953)

โกตวัลต์เกิดเมื่อ ค.ศ. 1896 ที่เมืองแยยิตแซ ในออสเตรีย-ฮังการี เขาเข้าร่วมในกองทัพออสเตรีย-ฮังการีในสงครามโลกครั้งที่หนึ่ง แต่แปรพักตร์ไปอยู่ฝ่ายรัสเซีย เมื่อสิ้นสุดสงครามโลกครั้งที่หนึ่ง โกตวัลต์ทำงานเป็นบรรณาธิการหนังสือพิมพ์ และต่อมาได้รับตำแหน่งเลขาธิการพรรคคอมมิวนิสต์แห่งเชโกสโลวาเกีย ในปี ค.ศ. 1935 เขาได้รับตำแหน่งเลขานุการองค์การคอมมิวนิสต์สากล (Comintern)Gottwald, Klement - Infoplease เมื่อมีการทำความตกลงมิวนิก ใน ค.ศ. 1938 โกตวัลต์ก็ลี้ภัยในมอสโก และเป็นหนึ่งในผู้นำชาวเช็กที่ต่อต้านนาซีKlement Gottwald Facts - Biography - YourDictionary หลังสงครามโลกครั้งที่สองได้สามปี พรรคคอมมิวนิสต์ก็ทำการรัฐประหารรัฐบาลที่ปกครองเชโกสโลวาเกียในขณะนั้น ทำให้โกตวัลต์ได้ขึ้นเป็นประธานาธิบดีKlement Gottwald - Spartacus Educational และปกครองเชโกสโลวาเกียจนกระทั่งถึงแก่กรรมในปี ค.ศ. 1953FORMER MAUSOLEUM OF THE FIRST COMMUNIST PRESIDENT KLEMENT GOTTWALD
# การยางแห่งประเทศไทย
การยางแห่งประเทศไทย (อักษรย่อ: กยท.; RAOT) รัฐวิสาหกิจในสังกัดกระทรวงเกษตรและสหกรณ์ จัดตั้งขึ้นเมื่อวันที่ 15 กรกฎาคม 2558 ตามพระราชบัญญัติการยางแห่งประเทศไทย พ.ศ. 2558 พระราชบัญญัติการยางแห่งประเทศไทย พ.ศ. 2558 ราชกิจจานุเบกษา เล่ม 132 ตอนที่ 63 ก หน้า 1 วันที่ 14 กรกฎาคม 2558 โดยได้ควบรวม 3 หน่วยงานคือ สถาบันวิจัยยาง กรมวิชาการเกษตร สำนักงานกองทุนสงเคราะห์การทำสวนยาง และ องค์การสวนยาง เข้าด้วยกัน มีภารกิจในการบริหารจัดการยางในประเทศไทยแบบครบวงจรให้มีประสิทธิภาพและความคล่องตัว

วันที่ 16 กรกฎาคม 2558 นาย ปีติพงศ์ พึ่งบุญ ณ อยุธยา รัฐมนตรีว่าการกระทรวงเกษตรและสหกรณ์ ในขณะนั้นได้ลงนามในคำสั่งกระทรวงเกษตรและสหกรณ์ที่ 632/2558 แต่งตั้งนาย วีระศักดิ์ ขวัญเมือง ผู้อำนวยการสำนักงานกองทุนอ้อยและน้ำตาลทรายให้ดำรงตำแหน่งรักษาการผู้ว่าการการยางแห่งประเทศไทยตามบทเฉพาะกาลมาตรา 74 แห่งพระราชบัญญัติการยางแห่งประเทศไทย พ.ศ. 2558 ต่อมานายวีระศักดิ์ได้ลาออกจากตำแหน่งรักษาผู้ว่าการเมื่อวันที่ 12 พฤศจิกายน 2558 จึงได้มีการแต่งตั้งนาย เชาว์ ทรงอาวุธ ขึ้นทำหน้าที่แทน

ในการประชุมคณะกรรมการ (บอร์ด) การยางแห่งประเทศไทยครั้งที่ 1/2558 เมื่อวันที่ 7 สิงหาคม 2558 ที่ การยางแห่งประเทศไทย บอร์ดการยางได้มีมติแต่งตั้งนาย สมชาย ชาญณรงค์กุล รองปลัด กระทรวงเกษตรและสหกรณ์ ให้ดำรงตำแหน่งรักษาการประธานกรรมการการยางแห่งประเทศไทยตามบทเฉพาะกาลมาตรา 75 แห่งพระราชบัญญัติการยางแห่งประเทศไทย พ.ศ. 2558 ต่อมาในวันที่ 6 ตุลาคม 2558 ได้มีการแต่งตั้งนายเลิศวิโรจน์ โกวัฒนะ รองปลัดกระทรวงเกษตรเป็นรักษาการประธานบอร์ดแทนนายสมชาย

วันที่ 12 มกราคม 2559 ที่ประชุมคณะรัฐมนตรีได้มีมติแต่งตั้ง พลเอกฉัตรเฉลิม เฉลิมสุข เป็นประธานกรรมการการยางแห่งประเทศไทยอย่างเป็นทางการแทนนายเลิศวิโรจน์ที่พ้นจากตำแหน่ง

ต่อมาวันที่ 15 มีนาคม 2559 ที่ประชุมคณะรัฐมนตรีได้มีมติแต่งตั้งนาย ธีธัช สุขสะอาด อดีตผู้อำนวยการองค์การตลาดเป็นผู้ว่าการการยางแห่งประเทศไทยคนแรก 
และในวันที่ 25 สิงหาคม 2559  ธีธัช สุขสะอาด ได้แต่งตั้ง ผศ.ดร.ธนวรรธน์ พลวิชัย เป็นประธานคณะทำงานการจัดตั้งตลาดกลางยางพาราระดับภูมิภาค (อาร์อาร์เอ็ม) http://www.prachachat.net/news_detail.php?newsid=1472124276

 รายนามผู้ว่าการ 

ลำดับที่รายนามวาระดำรงตำแหน่ง-วีระศักดิ์ ขวัญเมือง16 กรกฎาคม – 12 พฤศจิกายน พ.ศ. 2558-เชาว์ ทรงอาวุธ12 พฤศจิกายน พ.ศ. 2558 – 15 มีนาคม พ.ศ. 25591ธีธัช สุขสะอาด*15 มีนาคม 2559 – 28 มีนาคม พ.ศ. 2561-ธนวรรธน์ พลวิชัย28 มีนาคม – 18 เมษายน พ.ศ. 2561-เยี่ยม ถาวโรฤทธิ์18 เมษายน พ.ศ. 2561 – 17 กรกฎาคม พ.ศ. 2562-ขจรจักษณ์ นวลพรหมสกุล16 สิงหาคม พ.ศ. 2562 – 15 กรกฎาคม พ.ศ. 25632ณกรณ์ ตรรกวิรพัท16 กรกฎาคม พ.ศ. 2563 – ปัจจุบัน2เพิก เลิศวังพง16 กรกฎาคม พ.ศ. 2563 – ปัจจุบัน

หมายเหตุ: นายธีธัช สุขสะอาด ย้ายไปปฏิบัติหน้าที่เจ้าหน้าที่ของรัฐประจำสำนักนายกรัฐมนตรี โดยยังไม่พ้นจากตำแหน่งและได้รับค่าตอบแทนและสิทธิประโยชน์ตามปกติ ตั้งแต่วันที่ 20 มีนาคม 2561 – ปัจจุบันด่วน! บิ๊กตู่ สั่งเด้ง “ธีธัช สุขสะอาด” พ้นผู้ว่าการการยางแห่งประเทศไทย

 รายนามประธานคณะกรรมการ 

ลำดับที่รายนามวาระดำรงตำแหน่ง-สมชาย ชาญณรงค์กุล7 สิงหาคม – 6 ตุลาคม พ.ศ. 2558-เลิศวิโรจน์ โกวัฒนะ6 ตุลาคม พ.ศ. 2558 – 12 มกราคม พ.ศ. 25591พลเอก ฉัตรเฉลิม เฉลิมสุข12 มกราคม พ.ศ. 2559 – 3 ธันวาคม พ.ศ. 25622ประพันธ์ บุณยเกียรติ3 ธันวาคม พ.ศ. 2562 – 30 พฤศจิกายน พ.ศ. 2564 3กุลเดช พัวพัฒนกุล30 พฤศจิกายน พ.ศ. 2564 – 14 มีนาคม พ.ศ. 25664กวีฉัฏฐ ศีลปพิพัฒน์14 มีนาคม – 26 ธันวาคม พ.ศ. 25665เพิก เลิศวังพง26 ธันวาคม พ.ศ. 2566 – ปัจจุบัน

 แหล่งข้อมูลอื่น
# อาวุธปล่อยอากาศสู่ผิวพื้น
อาวุธปล่อยอากาศสู่ผิวพื้น  หรือ ASM เป็นมิสไซล์ที่ถูกออกแบบมาให้ยิงจากอากาศยานทางการทหารสู่เป้าหมายบนพื้นดินหรือพื้นน้ำ อาวุธปล่อยอากาศสู่ผิวพื้นจะมีการติดตั้งเครื่องยนต์จรวดที่ช้ากว่าสำหรับแบบพิสัยปฏิบัติการสั้น และติดตั้งเครื่องยนต์ไอพ่นที่เร็วกว่าสำหรับแบบพิสัยปฏิบัติการที่ยาวกว่า อาวุธปล่อยอากาศสู่ผิวพื้นแตกต่างจากระเบิดนำวิถีซึ่งเป็นอาวุธที่ไม่มีแหล่งพลังงานขับดัน อาวุธปล่อยอากาศสู่ผิวพื้นบางรุ่นของสหภาพโซเวียตมีการติดตั้งเครื่องยนต์แรมเจ็ท ซึ่งให้ทั้งพิสัยปฏิบัติการที่ไกลและความเร็วสูง

ระบบนำวิถีของอาวุธปล่อยอากาศสู่ผิวพื้นมีทั้ง การนำวิถีด้วยเลเซอร์ (ชี้เป้า), การนำวิถีด้วยอินฟราเรด, การนำวิถีด้วยตาเทียม หรือ การนำวิถีด้วยดาวเทียม ซึ่งการเลือกใช้ระบบนำวิถีนั้นขึ้นอยู่กับประเภทของเป้าหมาย หากเป้าหมายเป็นยานพาหนะเคลื่อนที่ อาจใช้การนำวิถีด้วยตาเทียมหรืออินฟราเรด

อาวุธปล่อยอากาศสู่ผิวพื้นสามารถจำแนกประเภทย่อยดังนี้
 อาวุธปล่อยจากอากาศต่อต้านยานเกราะ (หรืออาจยิงจากเฮลิคอปเตอร์)
 อาวุธปล่อยครูซจากอากาศ
 อาวุธปล่อยอากาศต่อต้านเรือ
 อาวุธปล่อยต่อต้านรังสี
# ทูเบอรัส สเคลอโรซิส
ทูเบอรัส สเคลอโรซิส  เป็นโรคทางพันธุกรรมซึ่งพบน้อย ส่งผลต่อระบบร่างกายหลายระบบ ทำให้เกิดเนื้องอกในสมองและอวัยวะสำคัญอื่นๆ เช่น ไต หัวใจ ปอด และผิวหนัง ผู้ป่วยอาจมีอาการชัก ความบกพร่องทางสติปัญญา พัฒนาการล่าช้า มีปัญหาพฤติกรรม ผิวหนังผิดปกติ มีโรคปอด โรคไต เป็นต้น โรคนี้เกิดจากการกลายพันธุ์ของยีนใดยีนหนึ่งระหว่าง TSC1 และ TSC2 ซึ่งถอดรหัสออกมาเป็นโปรตีนฮามาร์ตินและทูเบอรินตามลำดับ โปรตีนเหล่านี้ประกอบกันเป็น tumor growth suppressor ซึ่งช่วยควบคุมการแบ่งตัวและการกำหนดประเภท (differentiation) ของเซลล์

ชื่อภาษาอังกฤษ "tuberous sclerosis" มาจากคำภาษาลาติน tuber (การบวม) และคำภาษากรีก skleros (แข็ง) มาจากพยาธิสภาพของโรคที่มีการตรวจพบบางส่วนของสมองของผู้ป่วยที่เสียชีวิต พบว่ามีบางส่วนแข็งตัวขึ้น เรียกส่วนเหล่านีว่า tuber ซึ่ง tuber เหล่านี้ ถูกบรรยายไว้ครั้งแรกเมื่อ ค.ศ. 1880 โดย Désiré-Magloire Bourneville รอยโรคที่เปลือกสมองเหล่านี้บางครั้งยังถูกเรียกในชื่อเดิมว่าโรคบัวเนวิล
# ขบวนการต่อต้านลาว
ขบวนการต่อต้านลาว เป็นขบวนการของชาวลาวพลัดถิ่นและชาวม้งลาวที่ต้องการโค่นล้มรัฐบาลสาธารณรัฐประชาธิปไตยประชาชนลาว ส่วนใหญ่เป็นชาวม้งที่อพยพลี้ภัยเข้ามาในประเทศไทยตามศูนย์อพยพต่างๆ ประกอบด้วยกลุ่มหลัก 3 กลุ่มคือ

 กลุ่มแรกเป็นกลุ่มของรัฐบาลราชอาณาจักรลาวพลัดถิ่นและเจ้ามหาชีวิตลาว ซึ่งส่วนใหญ่เป็นชาวลาวลุ่ม
 กลุ่มสองของนายพลวังเปา เรียกว่าแนวโฮมกู้ชาติ นายเยี่ยล่ง แซ่มัว และนายเล่า แซ่ลี เป็นผู้ดูแลชาวม้งในสังกัดที่เข้าไปพำนักในที่พักสงฆ์ถ้ำกระบอก มีเป้าหมายเพื่อยึดอำนาจการปกครองในลาว ได้รับการสนับสนุนจากนายพลวังเปาที่ลี้ภัยไปแล้วและม้งสัญชาติสหรัฐอเมริกา นอกจากนี้ยังมีชนเผ่าอื่นที่อยู่กลุ่มนี้ด้วยคือ เผ่าเหย้า และกลุ่มลาวลุ่มฝ่ายรัฐบาลราชอาณาจักรลาวเดิมที่ตกค้างอยู่ โดยกลุ่มนี้จะอยู่ที่ศูนย์รับผู้อพยพบ้านวินัย จ.เลย
 กลุ่มสามคือพรรคเจ้าฟ้า มีทั้งที่อยู่ในไทยและลาว มีเป้าหมายเพื่อแบ่งแยกดินแดนออกจากการปกครองของลาว ได้รับการสนับสนุนในด้านการศึกษาและการฝึกอาวุธจากจีน กลุ่มที่อยู่ในไทยนำโดยนายปาเกา แซ่เฮ่อ กลุ่มที่เคลื่อนไหวในบริเวณภูเบี้ย-ภูซางในลาว นำโดยนายย้งยัว แซ่เฮ่อ ผู้นำทั้งสองคนเสียชีวิตไปแล้ว และกลุ่มอื่นเช่น กลุ่มนายหว้าจู๋จี๋ กลุ่มนายย่างเหลือ  กลุ่มนายแต๊ง แซ่ย่างซึ่งเป็นผู้ดูแลชาวม้งในสังกัดที่เข้าไปพำนักในที่พักสงฆ์ถ้ำกระบอก กองกำลังม้งในภูเบี้ย-ภูซางได้สลายกองกำลังไปอยู่ที่บอลิคำไซ สุวรรณเขต และจำปาศักดิ์
การต่อสู้ของทั้ง 3 กลุ่ม ใช้การรบแบบกองโจรตามแนวชายแดนไทย-ลาว ประสานกับกองกำลังชาวลาวและชาวม้งที่ฝังตัวในลาว การเคลื่อนไหวของขบวนการระหว่าง พ.ศ. 2518 – 2534 สร้างความเสียหายแก่ทหารลาวมาก ในปี พ.ศ. 2530-2531 เกิดกรณีพิพาทไทย-ลาว สมรภูมิบ้านร่มเกล้า ทางการไทยได้ทำการฝึกกลุ่มม้งในศูนย์อพยพที่พักสงฆ์ถ้ำกระบอก โดยให้ศูนย์สงครามพิเศษเป็นหน่วยฝึก เป็นกองกำลังกองโจรแบบลับ ๆ ส่งเข้าไปทางจังหวัดน่านเพื่อเข้าไปทำการรบตามแนวชายแดนและเข้าไปหลังแนวข้าศึกในประเทศลาว ตัดการส่งกำลังบำรุงของลาวจากเมืองไชยบุรีไปยังชายแดนบ้านร่มเกล้าและเนิน1428 ซึ่งเป็นส่วนหนึ่งที่ทำให้ลาวยอมเจรจากับไทย แต่รัฐบาลไทยกลับไม่ยอมให้สัญชาติไทยกับคนม้งเหล่านี้ทั้งหมดตามที่ได้สัญญาไว้แต่ต้น จนกลายเป็นปัญหาจนถึงปัจจุบัน หลายคนได้ไปประเทศที่สาม หลายคนได้สัญชาติไทย แต่หลายคนทุกวันนี้ยังอยู่ในไทยแต่ยังไม่ได้รับสัญชาติไทยทั้งที่ไปรบช่วยประเทศไทยมา โดยทางกองทัพเคยให้เหตุผลว่าทำรายชื่อตกหล่น และตั้งแต่ พ.ศ. 2534 เป็นต้นมา รัฐบาลไทยได้กดดันสลายกองกำลังม้งลาวกลุ่มต่าง ๆ ในไทย ทำให้บางส่วนต้องแฝงตัวกับชาวม้งที่มีสัญชาติไทยและยุติการเคลื่อนไหว หลบหนีไปยังที่พักสงฆ์ถ้ำกระบอก จังหวัดสระบุรี หรืออพยพไปยังประเทศที่สาม ต่อมา ชุมชนชาวม้งในที่พักสงฆ์ถ้ำกระบอกได้ปิดตัวลงในวันที่ 26 พฤษภาคม พ.ศ. 2546 ชาวม้งลาวส่วนใหญ่ถูกส่งไปประเทศที่สามคือสหรัฐอเมริกา ออสเตรเลีย บางส่วนที่ได้สัญชาติไทยและยังไม่ได้สัญชาติกระจายไปอยู่ยังหมู่บ้านม้งเชื้อสายไทยตามจังหวัดต่าง ๆ เช่น เชียงราย ตาก เพชรบูรณ์ พะเยา และน่าน เป็นต้น บางส่วนหลบหนีไปอยู่เมืองยอน ประเทศพม่า
# ชาลส์ โบลเดน
ชาลส์ แฟรงก์ โบลเดน จูเนียร์ (19 สิงหาคม ค.ศ. 1946  —) เป็นอดีตผู้บริหารของนาซา ซึ่งเป็นพลตรีเกษียณจากนาวิกโยธินสหรัฐ และเป็นอดีตนักบินอวกาศของนาซา

ในปี ค.ศ. 1968 เขาสำเร็จการศึกษาจากโรงเรียนนายเรือสหรัฐ โดยได้เป็นนักบินทหารเรือและนักบินทดสอบ หลังจากที่เขารับราชการเป็นนักบินอวกาศแล้ว ก็ได้เป็นผู้บังคับบัญชานักเรียนทำการนายเรือที่โรงเรียนนายเรือCharles Bolden Biography :: Notable Graduates :: USNA

เดือนกรกฏาคม ค.ศ. 2015 โบลเดนได้เปิดโอกาสให้ผู้คนทั่วโลกได้พูดคุยกับเขาทางช่องนาซา ทีวี ที่ถ่ายทอดสดผ่านเว็บไซต์ยูทูบ สำหรับภารกิจยานอวกาศนิวฮอไรซันส์เมื่อครั้งที่เดินทางผ่านดาวพลูโตงามหน้า! นักเลงคีย์บอร์ดไทยป่วนแชทนาซา ขณะถ่ายทอดสดเยือนดาวพลูโต 'นาซ่า'เจอเกรียนไทยป่วนแชท ขณะถ่ายทอดสดเยือนดาวพลูโตผ่านยูทูป ไทยโชว์เกรียนไกลถึงนาซ่า! แช็ตป่วนขณะถ่ายทอดสดภารกิจสำรวจพลูโต ผอ.นาซ่าถึงมึนตึ้บ   ส่วนในเดือนกันยายนของปีเดียวกัน เขาได้ให้เกียรติเยือนประเทศไทยด้วยตนเอง เพื่อเผยแพร่ความรู้ด้านวิทยาศาสตร์และเทคโนโลยีแก่เยาวชนก.วิทย์สบช่องส่งคนไป นาซา - Manager Online SuperSci: ผอ.นาซาจุดประกายเด็กไทยไปอวกาศ - Manager Online
# แพนอเมริกันเกมส์ 2015
กีฬาแพนอเมริกันเกมส์ 2015  การแข่งขันนี้จัดขึ้นที่โทรอนโต รัฐออนแทรีโอ ประเทศแคนาดา ระหว่างวันที่ 10 – 26 กรกฎาคม ค.ศ. 2015

 การเสนอตัวเป็นเจ้าภาพ 
องค์การกีฬาแพนอเมริกันได้คัดเลือกเมืองเจ้าภาพระหว่างการประชุมที่กวาดาลาฮารา ประเทศเม็กซิโกเมื่อวันที่ 6 พฤศจิกายน ค.ศ. 2009

ผลการตัดสินเมืองประเทศคะแนนโทรอนโต33ลิมา11โบโกตา7

 การแข่งขัน 
 ประเทศที่เข้าร่วม 
PASO ทั้งหมด 41 ชาติเข้าร่วมการแข่งขันน้อยกว่าหนึ่งประเทศจากการแข่งขัน แพนอเมริกันเกมส์ 2011 เนื่องจากคณะกรรมการโอลิมปิกเนเธอร์แลนด์แอนทิลีส ถูกยุบในปี ค.ศ. 2011

 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 

thumb|right|41 ประเทศที่เข้าร่วม

 ชนิดกีฬา 
แพนอเมริกันเกมส์ในครั้งนี้ บรรจุชนิดกีฬาทั้งหมด 36 ชนิดกีฬา ได้แก่

 กีฬาทางน้ำ
 17px กระโดดน้ำ
 17px ว่ายน้ำ
 17px ระบำใต้น้ำ
 17px โปโลน้ำ
 17px ยิงธนู
 17px กรีฑา
 17px แบดมินตัน
 17px เบสบอล
 17px บาสเกตบอล
 17px มวยสากลสมัครเล่น
 17px โบว์ลิ่ง
 เรือแคนู
 17px เรือแคนู-สปรินต์
 17px เรือแคนู-สลาลม
 จักรยาน
 17px จักรยาน-บีเอ็มเอ็กซ์
 17px จักรยาน-เสือภูเขา
 17px จักรยาน-ถนน
 17px จักรยาน-ลู่
 17px ขี่ม้า
 ขี่ม้า
 ศิลปะบังคับม้า
 กระโดดข้ามเครื่องกีดขวาง
 17px ฟันดาบ
 17px ฮอกกี้
 17px ฟุตบอล
 17px กอล์ฟ
 ยิมนาสติก
 17px ยิมนาสติกสากล
 17px ยิมนาสติกลีลา
 17px แทรมโพลีน
 17px แฮนด์บอล
 17px ยูโด
 17px คาราเต้
 17px ปัญจกีฬาสมัยใหม่
 17px แร็กเกตบอล
 17px โรลเลอร์สปอร์ต
 สเกตลีลา 
 สเกตความเร็ว 
 17px เรือพาย
 17px รักบี้
 17px เรือใบ
 17px ยิงปืน
 17px ซอฟท์บอล
 17px สควอช
 17px เทเบิลเทนนิส
 17px เทควันโด
 17px เทนนิส
 17px ไตรกีฬา
 วอลเลย์บอล
 17px วอลเลย์บอล-ในร่ม
 17px วอลเลย์บอล-ชายหาด
 17px สกีน้ำ
 สกีน้ำ (8)
 เวคบอร์ด (1)
 17px ยกน้ำหนัก
 17px มวยปล้ำ
 ฟรีสไตล์
 กรีก-โรมัน

 ตารางสรุปเหรียญรางวัล 
ประเทศที่ได้รับเหรียญทองมากที่สุด 10 อันดับแรก ได้แก่

 1    103  82  80  265 2    78  70  71  219 3    42  39  60  141 4    36  27  34  97 5    27  14  31  72 6    22  30  43  95 7    15  29  30  74 8    8  22  20  50 9    7  9  16  32 10    6  1  3  10 รวม  366  362  458  1186

 แหล่งข้อมูลอื่น 
 
 Toronto 2015 Pan Am & Parapan American Games-- Web archive collected by the University of Toronto Libraries

2015
# แซงค์ทัวรี่
แซงค์ทัวรี่  เป็นสถานที่สมมุติในการ์ตูนเรื่องเซนต์เซย์ย่า ถือเป็นแหล่งต้นกำเนิดของเหล่าเซนต์แห่งอาเธน่า ดินแดนแห่งนี้อยู่ภายใต้การปกครองของประมุขศาสนา(เคียวโก) ทั้งนี้เคียวโกยังเป็นผู้นำของเหล่าเซนต์ผู้ครองกลุ่มดาวพิทักษ์ประจำราศีทั้ง88กลุ่มดาว ซึ่งดินแดนแห่งนี้จะไม่ฝักใฝ่กับประเทศเผ่าพันธ์ุองค์กรใดๆทั้งสิ้น ณจุดกึ่งกลางของดินแดนแห่งนี้จะเป็นปราสาท12ราศี ซึ่งมีเหล่าโกลด์เซนต์เป็นผู้ดูแลลึกเข้าไปนั้นจะเป็นหอเคียวโก และเมื่อต่อไปจะถึงหอเทพีอาเธน่า สถานที่ประทับของเทพีอาเธน่าผู้อวตารลงมาบนผืนพิภพและคอยคุ้มครองแซงค์ทัวรี่แห่งนี้

ปราสาท12ราศี
เป็นจุดกลางของแซงค์ทัวรี่ โดยมีเหล่าโกลด์เซนต์ 12ราศีคอยเฝ้าดูมาก่อน มีทั้งหมด12ปราสาทดังนี้
ปราสาทแกะขาว ซึ่งได้มีผู้ดูแลคือแอเรียส มู แอเรียส ชิออน แอเรียส อเวเนียร์ แอเรียส กิกิ
ปราสาทวัวทอง ซึ่งได้มีผู้ดูแลคือทอรัส อัลเดบารัน ทอรัส อัลเดบารัน(ฮัสการ์ด) ทอรัส ออกซ์ ทอรัส ฮาร์บินเจอร์
ปราสาทคนคู่ ซึ่งได้มีผู้ดูแลคือเจมินี่ ซากะ เจมินี่ คาน่อน เจมินี่ อัสปูรอส เจมินี่ เดฟเทรอส เจมินี่ เชน เจมินี่ อาเบล เจมินี่ อินเทกรา เจมินี่ พาราด็อกซ์
ปราสาทปูสวรรค์ ซึ่งได้มีผู้ดูแลคือแคนเซอร์ เดธมาสค์ แคนเซอร์ มานิกอลด์ แคนเซอร์เซจ แคนเซอร์ เดธทอลด์ แคนเซอร์ สชิลเลอร์ แคนเซอร์ ชิร่า
ปราสาทราชสีห์ ซึ่งได้มีผู้ดูแลคือ เลโอ ไอโอเลีย เลโอ เรกูลัส เลโอ ไคเซอร์ เลโอ มิเคเน่ เลโอ อิคคิ
ปราสาทหญิงพรหมจรรย์ ซึ่งได้มีผู้ดูแลคือเวอร์โก้ ชากะ เวอร์โก้ อัศมิฐา เวอร์โก้ ชิจิมะ เวอร์โก้ ฟุโด เวอร์โก้ ชุน
ปราสาทตาชั่งฟ้า ซึ่งได้มีผู้ดูแลคือไลบร้า โดโก ไลบร้า เกนบุ ไลบร้า ชิริว
ปราสาทแมงป่องสวรรค์ ซึ่งได้มีผู้ดูแลคือสกอร์เปี้ยน มิโร่ สกอร์เปี้ยน คาร์เดีย สกอร์เปี้ยน โซเนีย
ปราสาทคนแบกงู ซึ่งได้มีผู้ดูแลคือ โอฟิวคุส ไชน่า โอดีสซีอุส
ปราสาทมนุษย์ม้า ซึ่งได้มีผู้ดูแลคือซาจิทาเรียส ไอโอรอส ซาจิทาเรียส ชิจิฟอส ซาจิทาเรียส เซย์ย่า
ปราสาทแพะทะเล ซึ่งได้มีผู้ดูแลคือแคปริคอร์น ชูร่า แคปริคอร์น เอลซิด แคปริคอร์น อิซโซ แคปริคอร์น อิโอเนีย
ปราสาทคนโทสวรรค์ ซึ่งได้มีผู้ดูแลคืออควอเรียส คามิว อควอเรียส เดเจล อควอเรียส เครสต์ อควอเรียส โทคิซาดะ อควอเรียส เฮียวกะ
ปราสาทปลาคู่ ซึ่งได้มีผู้ดูแลคือพิสซิส อโฟรดิเท พิสซิส อัลบาฟีก้า พิสซิส รูโกนิส พิสซิส คาร์ดินาเล่ พิสซิส อามัวร์

ส่วนปราสาทที่แทรกเข้ามาคือปราสาทคนแบกงู แต่เดิมที่จริงแล้วปราสาทนี้เคยปรากฏมานานแล้ว แต่ทว่าความผยองของโอดีสซีอุส จึงทำให้ปราสาทคนแบกงูได้หายไปเหลือแค่12ปราสาท
อ้างอิง
เซนต์เซย์ย่า เล่มที่1 สำนักพิมพ์วิบูลย์กิจ โดยมาซามิ คุรุมาดะ 2529
เซนต์เซย์ย่า ภาค The Lost Canvas จ้าวนรกฮาเดส เล่มที่1 สำนักพิมพ์วิบูลย์กิจ โดยมาซามิ คุรุมาดะXชิโอริ เทชิโรกิ 2549
เซนต์เซย์ย่า ภาค The Lost Canvas จ้าวนรกฮาเดสภาคโกลด์เซนต์ เล่มที่1-4 สำนักพิมพ์วิบูลย์กิจ โดยมาซามิ คุรุมาดะXชิโอริ เทชิโรกิ 2554
เซนต์เซย์ย่า Next Dimension ศึกถล่มอเวจี เล่มที่1-5 ภาพสี สำนักพิมพ์วิบูลย์กิจ โดยมาซามิ คุรุมาดะ 2549

 แหล่งข้อมูลอื่น 

 เว็บไซต์ไทยเซนต์เซย์ย่า 
 เว็บเซนต์เซย์ย่าไทยแฟนคลับ
# มียา เอาดีนา จิบตาวัน
มียา เอาดีนา จิบตาวัน (Mia Audina Tjiptawan; ) เป็นนักแบดมินตันชาวอินโดนีเซียเชื้อสายจีน เกิดเมื่อ 22 สิงหาคม พ.ศ. 2522 เริ่มแรกเธอแข่งแบดมินตันในนามอินโดนีเซียและได้เหรียญเงินในแบดมินตันประเภทหญิงเดี่ยว กีฬาโอลิมปิก พ.ศ. 2539 ที่ แอตแลนตาhttp://www.databaseolympics.com/players/playerpage.htm?ilkid=AUDINMIA01 จากนั้นเธอแต่งงานกับสามีชาวเนเธอร์แลนด์ และติดทีมชาติเนเธอร์แลนด์ เข้าแข่งขันกีฬาโอลิมปิก พ.ศ. 2547 ที่ เอเธนส์ ได้เหรียญเงินประเภทหญิงเดี่ยว
# อะเซลิโอ อะรันดา
อะเซลิโอ อะรันดา เกิดเมื่อ 11 ธันวาคม พ.ศ. 2485 ที่เมืองลูซอน ประเทศฟิลิปปินส์ สถิติการชก 11 ครั้ง ชนะ 4 (น็อค 3) แพ้ 7 
 ประวัติ 
อะรันดาขึ้นชกมวยสากลครั้งแรกเมื่อ 23 พฤศจิกายน พ.ศ. 2506 แพ้คะแนน เตรุยะ อุตสึ ที่ ญี่ปุ่น จากนั้นขึ้นชกที่ ญี่ปุ่นอีก 2 ครั้ง ชนะ 1 แพ้ 1 ก็ได้ชิงแชมป์ OPBF รุ่นเวลเตอร์เวทที่ญี่ปุ่นเมื่อ 8 พฤษภาคม พ.ศ. 2507 ชนะน็อค โยชิโนริ ทากาฮาชิ ยก 4 ได้แชมป์มาครอง แต่พอป้องกันแชมป์ครั้งแรกก็เสียแชมป์ แพ้น็อค อภิเดช ศิษย์หิรัญ ยก 1 เมื่อ 7 มกราคม พ.ศ. 2508 หลังจากเสียแชมป์ อะรันดายังชกต่อมาอีก 4 ครั้ง ส่วนใหญ่เป็นการชกในญี่ปุ่น หลังจากที่ชกแพ้น็อค เออิจิ มารุกิ ยก 8 เมื่อ 10 มกราคม พ.ศ. 2509 อะรันดาก็แขวนนวมไป
 เกียรติประวัติ 
 แชมป์ OPBF รุ่นเวลเตอร์เวท
 ชิง 8 พฤษภาคม 2507 ชนะน็อค โยชิโนริ ทากาฮาชิ ยก 4 ที่ญี่ปุ่น
 เสียแชมป์ 7 มกราคม 2508 แพ้น็อค อภิเดช ศิษย์หิรัญ ยก 1 
 อ้างอิง 
 สถิติการชก boxrec.com
# นิวโรไฟโบรมาโตซิส
นิวโรไฟโบรมาโตซิส  เป็นกลุ่มของโรคทางพันธุกรรมที่ทำให้ผู้ป่วยมีความเสี่ยงที่จะเกิดเนื้องอกได้ง่าย โดยเฉพาะในสมอง โรคนี้ถ่ายทอดทางพันธุกรรมแบบออโตโซมลักษณะเด่น

โรคในกลุ่มนี้แบ่งออกเป็นสามประเภท แต่ละประเภทมีอาการคล้ายคลึงกัน แต่มีสาเหตุและการดำเนินโรคแตกต่างกัน จนอาจถือว่าเป็นโรคคนละโรคกันโดยสิ้นเชิง
 Neurofibromatosis type I, in which the nerve tissue grows tumors (neurofibromas) that may be benign and may cause serious damage by compressing nerves and other tissues.
 Neurofibromatosis type II, in which bilateral acoustic neuromas (tumors of the vestibulocochlear nerve or cranial nerve 8 (CN VIII) also known as schwannoma) develop, often leading to hearing loss.
 Schwannomatosis, in which painful schwannomas develop on cranial, spinal and peripheral nerves.
# สถานีรถไฟคาวางูจิโกะ
สถานีรถไฟคาวางูจิโกะ  เป็นสถานีรถไฟปลายทางของททางรถไฟสายฟูจิคีวโก ในจังหวัดยามานาชิ ซึ่งเป็นทางรถไฟที่นักท่องเที่ยวนิยมโดยสารเพื่อชมทัศนียภาพของภูเขาไฟฟูจิ นอกจากนี้ ยังมีแหล่งท่องเที่ยวอื่นๆตั้งอยู่ไม่ไกลจากสถานี อันได้แก่ ทะเลสาบคาวางูจิ, กระเช้าลอยฟ้าภูเขาคาชิคาชิ เป็นต้น นอกจากนี้ยังมีรถเมล์วิ่งรอบทะเลสาบด้วยระยะทาง 6.6 กิโลเมตรให้บริการที่สถานีแห่งนี้ด้วย

การเดินทางด้วยรถไฟจากสถานีโตเกียวถึงสถานีนี้ใช้เวลาราว 2-3 ชั่วโมง หรือนั่งรถบัสปรับอากาศจากสถานีรถไฟชินจูกุใช้เวลาราว 2 ชั่วโมงเศษ

 ลำดับสถานี 

แหล่งข้อมูลอื่น

 Fujikyu Railroad information
 Fujikyuko Train Timetable 
 Mt. Fuji Bus Access (Fujikyu Bus)
# การตั้งชื่อดาวเคราะห์น้อย
การตั้งชื่อดาวเคราะห์น้อยอย่างเป็นทางการ เป็นการประกอบขึ้นระหว่างตัวเลขและชื่อโดยศูนย์ดาวเคราะห์น้อย ซึ่งเป็นส่วนหนึ่งของสหพันธ์ดาราศาสตร์สากล โดยพวกมันจะถูกนำไปใช้กับดาวเคราะห์แคระ และวัตถุขนาดเล็กในระบบสุริยะ เช่น ดาวเคราะห์น้อย แต่ไม่รวมดาวหาง ชื่อจะถูกตั้งให้กับวัตถุชิ้นนั้นเมื่อทราบวงโคจรที่แน่นอนแล้ว โดยจะมีการกำหนดให้อัตโนมัติเมื่อวัตถุถูกค้นพบ

ชื่อดาวเคราะห์น้อย จะแบ่งเป็นสองส่วน คือ
 ตัวเลข ในอดีต จะจัดเรียงตามลำดับการค้นพบ แต่ในปัจจุบันจะจัดขึ้นเมื่อวงโคจรได้รับการยืนยันแล้วว่าคงที่ โดยตำแหน่งตรงข้ามทั้งสี่ทิศ
 ชื่อ อาจจะเป็นชื่อที่ตั้งขึ้นโดยผู้ค้นพบหรือเป็นชื่อชั่วคราว 

ชื่อดาวเคราะห์น้อยจะมีโครงสร้าง (ตัวเลข) ชื่อ ตัวอย่างเช่น (90377) เซดนา หรือ (134340) พลูโต วงเล็บที่อยู่ในชื่อ บ่อยครั้งจะไม่เขียนไว้ เช่น 90377 เซดนา

สำหรับวัตถุที่ไม่จำเป็น เช่นดาวเคราะห์น้อยใกล้โลก หลักของตัวเลขอาจจะมีแค่สองหรือสามหลักก็ได้ สำหรับดางหางนั้น ศูนย์ดาวเคราะห์น้อยเป็นผู้จัดการเช่นเดียวกันแต่มีวิธีตั้งชื่อแตกต่างออกไป
# ปานสีกาแฟใส่นม
ปานสีกาแฟใส่นม  เป็นปานที่พบได้แต่กำเนิดชนิดหนึ่ง ได้ชื่อนี้มาจากสีน้ำตาลอ่อนคล้ายสีกาแฟใส่นมของฝรั่งเศส  ปานเล่านี้โดยทั่วไปคงอยู่ถาวรและอาจเติบโตหรือเพิ่มจำนวนตามกาลเวลา
# นิวโรไฟโบรมาโตซิส ชนิดที่ 1
โรคนิวโรไฟโบรมาโตซิส ชนิดที่ 1  เป็นโรคพันธุกรรมอย่างหนึ่งเกิดจากการกลายพันธุ์ของยีนบนโครโมโซม 17 ที่ควบคุมการแบ่งเซลล์ ทำให้เกิดเนื้องอกขึ้นตามตำแหน่งต่างๆ ในระบบประสาทและผิวหนัง อาการอื่นๆ ที่พบได้บ่อย เช่น กระดูกสันหลังคด ความพิการทางการเรียน ความบกพร่องทางการมองเห็น และโรคลมชัก

ชื่อเดิมของ NF-1 คือ โรคฟอน ริกกลิงเฮาเซน  ตามชื่อของ Friedrich Daniel von Recklinghausen นักวิจัยผู้บันทึกโรคนี้เอาไว้เป็นครั้งแรก โรคนี้เป็นโรคที่เกิดจากความผิดปกติของยีนเดี่ยวที่ส่งผลต่อการทำงานของระบบประสาทของมนุษย์ที่พบบ่อยที่สุดโรคหนึ่ง

NF-1 เกิดจากความผิดปกติของการเจริญที่เป็นผลจากการกลายพันธุ์ในยีน neurofibromin ที่เป็นส่วนหนึ่งของ RAS pathway
# โฟนส์ ฟัน วิสเซิน
เคราร์ดึส ยาโกบึส อัลโฟนซึส "โฟนส์" ฟัน วิสเซิน (21 มีนาคม พ.ศ. 2476 – 7 กรกฎาคม พ.ศ. 2558) เป็นอดีตนักฟุตบอลชาวดัตช์ ผู้ที่เคยเล่นให้กับเปเอสเฟ ไอนด์โฮเฟิน และฟุตบอลทีมชาติเนเธอร์แลนด์ ในตำแหน่งกองกลาง เขาถูกพบเป็นศพในวันที่ 7 กรกฎาคม พ.ศ. 2558Fons van Wissen (82) overleden
# เพนตาควาร์ก
เพนตาควาร์ก  เป็นอนุภาคมูลฐานสมมติ ประกอบไปด้วยควาร์ก 4 ตัวและปฏิควาร์กอีก 1 ตัว ซึ่งทำพันธะด้วยกัน เพนตาควาร์กมีจำนวนแบริออนเท่ากับ + และปฏิควาร์กเท่ากับ − ทำให้มีจำนวนแบรีออนรวมเท่ากับ 1 ดังนั้นมันจึงถูกจัดให้เป็นแบริออนประหลาด ชื่อ เพนตาควาร์ก ถูกตั้งโดย แฮร์รี เจ. ลิปคิน

ในวันที่ 13 กรกฎาคม พ.ศ. 2558 ทีมงานของเครื่องชนอนุภาคขนาดใหญ่ ประกาศการค้นพบเพนตาควาร์ก จากการสลายตัวของบอตทอมแลมป์ดาแบริออน (Λ) ผลลัพธ์ยังไม่ถูกตรวจสอบจากวิชาชีพเดียวกัน (peer review)
# ฟิลลิพ มิสเฟ็ลเดอร์
ฟิลลิพ มิสเฟ็ลเดอร์ (25 สิงหาคม พ.ศ. 2522 – 13 กรกฎาคม พ.ศ. 2558) เป็นนักการเมืองชาวเยอรมัน และสมาชิกของบุนเดิสทาค เขาเสียชีวิตกะทันหันเมื่อวันที่ 13 กรกฎาคม พ.ศ. 2558 ด้วยอาการสิ่งหลุดอุดหลอดเลือดของปอด
# ตแชสวัฟ มีวอช
ตแชสวัฟ มีวอช (, ; 30 มิถุนายน ค.ศ. 1911 – 14 สิงหาคม ค.ศ. 2004) เป็นนักเขียนและกวีชาวโปแลนด์

 ประวัติ 
ตแชสวัฟ มีวอชเกิดที่หมู่บ้านแชแตย์นีแย (ปัจจุบันอยู่ในลิทัวเนีย) เมื่อปี ค.ศ. 1911 มีน้องชายชื่อ อันดแชย์ มีวอช (Andrzej Miłosz) ซึ่งต่อมาทำงานเป็นนักหนังสือพิมพ์ ช่วงสงครามโลกครั้งที่หนึ่ง ครอบครัวของมีวอชอาศัยอยู่ในรัสเซีย และย้ายไปอยู่ที่วิลนีอัสCzeslaw Milosz | Academy of American Poets - Poets.org มีวอชเรียนจนจบมหาวิทยาลัยและเริ่มออกผลงานหลายอย่าง เมื่อเกิดสงครามโลกครั้งที่สอง เขาได้เข้าร่วมกับขบวนการต่อต้านนาซี หลังสงครามสิ้นสุด มีวอชทำงานเป็นทูตโปแลนด์ประจำสหรัฐและฝรั่งเศส แต่ต่อมาในปี ค.ศ. 1951 เขาขอลี้ภัยในฝรั่งเศสและหันไปสนับสนุนค่ายตะวันตกแทนCzeslaw Milosz : The Poetry Foundation สองปีต่อมา เขาออกหนังสือสารคดี The Captive Mind ซึ่งได้รับผลตอบรับเป็นอย่างดีThe Guardian Profile: Czeslaw Milosz | Books | The Guardian

ปี ค.ศ. 1960 มีวอชย้ายไปอยู่ที่สหรัฐ และทำงานเป็นศาสตราจารย์ด้านกลุ่มภาษาสลาวิกที่มหาวิทยาลัยแคลิฟอร์เนีย เบิร์กลีย์ ต่อมาในปี ค.ศ. 1978 เขาได้รับรางวัลนอยชตัดท์ (Neustadt International Prize for Literature) และในปี ค.ศ. 1980 มีวอชก็ได้รับรางวัลโนเบลสาขาวรรณกรรม

ตแชสวัฟ มีวอชเสียชีวิตที่เมืองกรากุฟ ประเทศโปแลนด์ เมื่อปี ค.ศ. 2004Czeslaw Milosz, Poet and Nobelist Who Wrote of Modern Cruelties, Dies at 93